‘કાયદાપોથી તો હવે ખૂબ આકરી બની ગઈ છે. મૂળે કોઈ પ્રતિષ્ઠિત વ્યક્તિને બદનામ કરવી, એને વિશે ગંદી વાતો બોલવી, પરાયી સ્ત્રીને જાતીય કૃત્ય માટે આમંત્રણ આપવું કે એ પ્રકારના ચેનચાળા કરવા, એવું બધુંય ગુનો ગણાય છે. પરંતુ એનો પુરાવો હોવો જોઈએ. ટેલિફોન પરની વાતનો પુરાવો મળવો મુશ્કેલ હોય છે. ફોન ટૅપિંગની સગવડ તો છે, પરંતુ એ માટેની મંજૂરીઓ મેલવવી અઘરી હોય છે. ફોન પરના અવાજનું રેકોર્ડિંગ પણ કરી શકાય પણ માણા પબ્લિક ફોન બૂથ પરથી કે મોટી જાહેર જગ્યાના ફોન પરથી બોલે તો એની ઓળખ ન મળે.વળી, રેકોર્ડિંગ કરેલ અવાજ ઘણું ખરું એટલો સ્પષ્ટ નથી હોતો કે એને આધારે માણસ પરખી શકાય.’